Australasia iku sebutan tumrap kawasan ing Oséania kang nyakup Australia, Niu Selan lan pulo-pulo ing saubengé ing Samudra Pasifik. Istilah iki diciptakaké déning Charles de Brosses sajeroning bukuné "Histoire des navigations aux terres australes" (1756) lan asal saka basa Latin kang tegesé "kidul Asia". De Brosses mbédakaké Australasia saka Polinésia (ing sisih wétané), Mikronésia ing wétan-lor, lan "Magellanika" ing kidul-wétan Samudra Pasifik.